ai4bharat/Pralekha huggingface dataset:
उपराष्ट्रपती कार्यालय
सर्व विद्यापीठांनी विज्ञान आणि तंत्रज्ञानासह विविध विषय आपापल्या मातृभाषेत शिकवायला हवे- उपराष्ट्रपती
(नवी दिल्ली, 6 जुलै 2018
देशातील सर्व विद्यापीठांनी विज्ञान आणि तंत्रज्ञानासह विविध विषय आपापल्या भाषेत शिकवावेत असे आवाहन उपराष्ट्रपती एम. व्यंकय्या नायडू यांनी केले आहे. ते आज पुदुच्चेरी येथे विद्यार्थी आणि शिक्षकांना संबोधित करत होते. पुदुच्चेरीच्या नायब राज्यपाल डॉ. किरण बेदी, पुदुच्चेरीचे मुख्यमंत्री व्ही. नारायण सामी आणि अन्य मान्यवर यावेळी उपस्थित होते.
विद्यार्थ्यांमधील गुणवत्तेला चालना देण्यासाठी शैक्षणिक संस्थांमध्ये शिक्षणाच्या अभिनव पद्धती उपयोगात आणायला हव्यात, असे आवाहन करताना त्यांनी विद्यापीठांनी नाविन्यपूर्ण संशोधनात सर्वोत्कृष्ट जागतिक केंद्र बनावं यावर भर दिला. शैक्षणिक संस्थांनी आपल्या कामकाजाचा आत्मपरिक्षण करावे आणि सुधारणा आवश्यक असलेली क्षेत्र शोधून काढावीत असे त्यांनी सांगितले. आपण उत्पादकता आणि कार्यक्षमता वाढवून प्रक्रिया अधिक पारदर्शक आणि लोकाभिमुख करावी, असे ते म्हणाले.
विद्यार्थ्यांमध्ये 21 व्या शतकातील ज्ञान आणि कौशल्य असायला हवे तसेच त्यांच्यासाठी नोकरीच्या पुरेशा संधी उपलब्ध असतील याकडे आपण लक्ष द्यायला हवे असे ते म्हणाले.
विद्यापीठांनी विद्यार्थ्यांना नवीन आव्हानांना सामोरे जाण्यासाठी नवीन अभ्यासक्रम तयार करायला हवेत तसेच उच्च शिक्षण घेऊन बाहेर पडलेल्या विद्यार्थ्यांमध्ये रोजगारासाठी आवश्यक कौशल्य असायला हवे असेही ते म्हणाले.
N.Sapre/S.Kane/P.Kor
रस्ते वाहतूक आणि महामार्ग मंत्रालय
लोटली आणि वेर्णा यांना प्रथम जोडणाऱ्या चौपदरी रस्ते प्रकल्पाचे केंद्रीय मंत्री नितीन गडकरी यांच्या हस्ते उद्घाटन
गोव्यात जल जलवाहतुकीची प्रचंड क्षमता: गडकरी
केंद्रीय रस्ते वाहतूक आणि महामार्ग मंत्री, श्री नितीन गडकरी आणि मुख्यमंत्री डॉ. प्रमोद सावंत यांनी आज 1 नोव्हेंबर 2021 रोजी गोव्यामध्ये वेर्णा येथे राष्ट्रीय महामार्ग -566 वरील लोटली गाव ते औद्योगिक विकास महामंडळ, वेर्णा या चौपदरी रस्ते प्रकल्पाचे उद्घाटन केले.3.84 किलोमीटर लांबीच्या रस्त्याच्या माध्यमातून ही गावे प्रथमच थेट जोडली जाणार आहेत. हा रस्ता अंदाजे 184.05 कोटी रुपये खर्चून बांधण्यात आला आहे. या प्रकल्पाची एकूण लांबी 7.32 किमी आहे, आणि हा रस्ता लोटलीपासून सुरु होऊन वेर्णा औद्योगिक महामंडळाच्या टायटन गेटपर्यंत जातो. या रस्त्यामुळे पोंडा ते मुरगाव हे अंतर 12 किलोमीटरने कमी झाले असून यामुळे प्रवासाचा वेळ 30 मिनिटांनी कमी होणार आहे. लोटली ते टायटन गेट पर्यंतच्या संपूर्ण 7.32 किमी लांबी रस्त्याचा एकूण प्रकल्प खर्च रु. 229.85 कोटी रुपये आहे. .
''पंतप्रधान नरेंद्र मोदी यांच्या दूरदर्शी नेतृत्वाखाली देश वेगाने प्रगती करत आहे.गोवा हे एक पर्यटन स्थळ आहे आणि ते जागतिक दर्जाचे पर्यटन स्थळ व्हावे अशी माझी इच्छा आहे'', असे श्री नितीन गडकरी यावेळी बोलताना म्हणाले. सर्व प्रकारचे प्रदूषण कमी होण्यास मदत होण्याच्या दृष्टीने .केंद्रीय मंत्री नितीन गडकरी यांनी गोवा सरकारला 'विजेवर चालणारी सार्वजनिक वाहतूक' या संकल्पनेवर काम करण्यास सांगितले.
अन्य एका कार्यक्रमात केंद्रीय मंत्र्यांनी गोवा वैद्यकीय महाविद्यालयात टेलिमेडिसिन सेवांचे उद्घाटन केले.“नवोन्मेष , उद्यमशीलता , विज्ञान-तंत्रज्ञान, संशोधन, कौशल्य आणि यशस्वी अंमलबजावणी याला आपण ज्ञान म्हणतो आणि या ज्ञानाचे संपत्तीमध्ये रूपांतर करणे हे देशाचे भविष्य आहे” असे श्री. गडकरी म्हणाले.त्यानंतर केंद्रीय मंत्री नितीन गडकरी यांनी गोवा गुंतवणूक प्रोत्साहन मंडळ आणि सुविधा मंडळाने आयोजित केलेल्या पंतप्रधान गती शक्ती उपक्रमांतर्गत उद्योजकांशी विशेष संवाद साधला.जलवाहतुकीची प्रचंड क्षमता असलेल्या गोव्याने जलवाहतुकीला प्रोत्साहन द्यावे, अशी सूचना केंद्रीय रस्ते, वाहतूक आणि महामार्ग मंत्री नितीन गडकरी यांनी सोमवारी केली. पर्यटन हे गोव्याचे मूळ बलस्थान असून मूलभूत पायाभूत सुविधांमुळे पर्यटन वाढेल, असे गडकरी यांनी सांगितले. गोव्यात जमीन आणि पाणी या दोन्हीवर चालणारे सीप्लेन, जल क्रीडा यांसारख्या उपक्रमांना चालना मिळू शकते, असे ते म्हणाले, गडकरी म्हणाले की, भारतातील लॉजिस्टिक खर्च कमी करणे गरजेचे असून त्यासाठी सागरी वाहतुकीवर अवलंबून असणे आवश्यक आहे. “सध्या 70 टक्के वाहतूक रस्तेमार्गे असून त्यापैकी 90 टक्के वाहतूक ही प्रवासी वाहतूक आहे.आपल्या धोरणाचे पहिले प्राधान्य जलमार्ग, दुसरे रेल्वे, तिसरे रस्ते आणि नंतर विमान वाहतूक आहे,” असे ते म्हणाले. गडकरी म्हणाले की, राष्ट्रहिताच्या दृष्टीने रस्त्यावरील रहदारी कमी करणे गरजेचे आहे.जिथे गोव्याचा संबंध आहे, तिथे नौवहन हे सर्वात महत्त्वाचे आहे आणि भारतात ड्रोन निर्मितीची क्षमता आहे.आम्ही 350 हेली पोर्ट बनवत आहोत आणि हेली रुग्णवाहिका सुरू करून अवयवदानाला प्रोत्साहन देण्याचा विचार आहे, असे ते म्हणाले.गडकरी म्हणाले की, वैद्यकीय उपकरणांचे उत्पादन हे गोव्यातील एक उत्पादन क्षेत्र बनू शकते.
वाणिज्य आणि उदयोग मंत्रालय
5 ट्रिलिअन डॉलर्सच्या अर्थव्यवस्थेकडे वाटचाल देशांतर्गत निर्मितीवर लक्ष केंद्रित करण्याची गरज - पियुष गोयल
मुंबई, 20 सप्टेंबर 2019
महाराष्ट्र वाणिज्य, उद्योग, रेल्वे आणि कृषी  महासंघाचा 92वा स्थापना दिन आज मुंबईत साजरा झाला.
वर्धापन दिनानिमित्त महासंघाने ‘जागतिक अर्थव्यवस्थेत भारताचे महत्त्व’ या विषयावर व्याख्यान आयोजित केले होते. कार्यक्रमाच्या अध्यक्षस्थानी केंद्रीय वाणिज्य आणि उद्योग तसेच रेल्वेमंत्री पियुष गोयल होते.
व्यापार सुलभतेत एकेकाळी भारताचा क्रमांक 130-140 असायचा. यात मोठी झेप घेत आपण 77 व्या स्थानावर पोहोचलो आहोत, असे गोयल यांनी यावेळी सांगितले. सरकार वेगाने नवतंत्रज्ञानाचा अवलंब करत आहे, असे सांगून देशांतर्गत निर्मितीला चालना देण्याची गरज त्यांनी व्यक्त केली.
भारत 2.8 ट्रिलिअन डॉलर्सची अर्थव्यवस्था असून वर्ष 2024 पर्यंत 5 ट्रिलिअन डॉलर्सची अर्थव्यवस्था करण्याचा सरकारचा निर्धार आहे. देशाच्या विकासासाठी भ्रष्टाचारमुक्त भारत हे पहिले पाऊल आहे. लाच न घेण्याची आणि न देण्याची वृत्ती प्रत्येक भारतीयाने जोपासण्याची आणि आपल्या मुलांमध्ये रुजवण्याची गरज गोयल यांनी व्यक्त केली.
पंतप्रधान नरेंद्र मोदी यांच्या नेतृत्वाखालील भारताकडे जग मोठ्या आशेने बघत असल्याचे गोयल यांनी सांगितले. देशातल्या जनतेच्या कल्याणासाठी सरकार राबवत असलेल्या योजनांची माहिती त्यांनी दिली.
गोयल यांनी रेल्वेच्या विकासाबाबतही माहिती दिली. देशात सुमारे 6.5 हजार स्थानके असून, 2 लाख थांबे आहेत. रेल्वे स्थानकांमध्ये वाय-फाय सेवा उपलब्ध केली जात आहे. या माध्यमातून छोट्या स्थानकांच्या आसपासच्या परिसरातील लोकांपर्यंत इंटरनेटची व्याप्ती पोहोचवण्याचा सरकारचा प्रयत्न आहे. याचा फायदा वंचित घटकातल्या मुलांना इंटरनेट उपलब्ध करुन देण्यासाठी होऊ शकतो. रेल्वे स्थानकांच्या विकासासाठी आवश्यक लहानसहान सुविधांच्या विकासाच्या माध्यमातून अनेकांना रोजगार मिळू शकेल, असे त्यांनी सांगितले.
रेल्वे गाड्यांमधल्या अन्न पदार्थांबाबत येत असलेल्या तक्रारींची दखल घेण्यात आली असून, उपाययोजना करण्यात येत आहेत. पॅण्ट्री सुविधा असलेल्या लांब पल्ल्याच्या प्रत्येक रेल्वे गाडीत सीसीटीव्हीद्वारे देखरेख ठेवण्यात येत आहे. कुपनवर दिलेल्या बारकोडचा वापर करुन प्रवासीही अन्नाची गुणवत्ता तपासू शकतात, असे गोयल यांनी सांगितले.
रेल्वे स्थानक दत्तक योजनेबाबतही गोयल यांनी माहिती दिली. स्वच्छता, सुरक्षा, सुविधा रेल्वे स्थानकात उपलब्ध करुन देण्यासाठी बिगरसरकारी संस्था, विविध कंपन्या रेल्वे स्थानक दत्तक घेऊ शकतात. इच्छुक कंपन्यांना त्यांचा रेल्वे विकासाबाबतचा वर्षभराचा आरखडा रेल्वे प्राधिकरणाला सादर करावा लागेल. यासंदर्भात छाननी झाल्यावर कंपनीला स्थानके निवडता येईल. दत्तक रेल्वे स्थानकांची यादी raildrishti.in यावर उपलब्ध आहे.
B.Gokhale/S.Kakade/D.Rane
(Visitor Counter : 87
पर्यटन मंत्रालय
सेंट्रल इन्स्टिट्यूट ऑफ हॉटेल मॅनेजमेंट आणि इंडियन इंन्स्टिट्यूट ऑफ टूरिजम अँड ट्रॅव्हल मॅनेजमेंटतर्फे कोविड-19 महामारी दरम्यान एक भारत श्रेष्ठ भारत यावर अनेक कार्यक्रमांचे आयोजन केले गेले
नवी दिल्ली, 28 ऑगस्ट 2020
एक भारत श्रेष्ठ भारत या कार्यक्रमाचे उद्धिष्ट सर्वांपर्यंत पोचवण्यासाठी पर्यटन मंत्रालय वेगवेगळे उपक्रम करते. कोविड-19 महामारीदरम्यानही भारत केंद्रीय हॉटेल व्यवस्थापन संस्था ही NCHMCTशी संलग्न संस्था आणि इंडियन इंन्स्टिट्यूट ऑफ टूरिजम अँड ट्रॅव्हल मॅनेजमेंट यांच्यातर्फे 8 मे 2020 ते 24 ऑगस्ट 2020 दरम्यान ‘एक भारत श्रेष्ठ भारत’ अंतर्गत विविध उपक्रम आयोजित केले गेले. या उपक्रमांमध्ये ‘एक भारत श्रेष्ठ भारत’ या कल्पनेच्या उद्दिष्टाने प्रेरित झालेल्या अनेकांनी उत्साही सहभाग नोंदवला.
या उपक्रमांमध्ये आभासी ऑनलाईल प्रश्नमंजूषा, वेबीनार यांचा समावेश होता, IHM हैदराबादने हरयाणवी पाक कृतींवर ऑनलाईन सादरीकरण, उत्तरप्रदेशातील पाककृतीं आणि संस्कृतीवर वेबीनार केले. याला IHM शिलाँग आणि IHM लखनौच्या विद्यार्थ्यी उपस्थित होते. ओदिशातील लोकप्रिय अन्नपदार्थांवर IHM मुंबईने व्हीडियो प्रसारित केला. तसेच समाजमाध्यमांद्वारे ओदिशा पाककृतींवर ऑनलाईन प्रश्नमंजूषा तसेच ऑनलाईन आंतरमहाविद्यालयीन स्पर्धा घेतली.
इंडियन इंन्स्टिट्यूट ऑफ टूरिजम अँड ट्रॅव्हल मॅनेजमेंट ने एक भारत श्रेष्ठ भारत यावर ऑनलाईन राष्ट्रीय कवितालेखन आणि सादरीकरण स्पर्धा घेतली.
संपूर्ण देशभरातून यासाठी नोंदणी खुली होती. आणि सहभागींना यासाठी त्यांनी लिहीलेली कविता आणि तिचे सादरीकरण केलेला व्हीडियो पाठवणे अपेक्षीत होते.
कवितेचा विषय, भाषा आणि कवितेतील नाविन्यपूर्ण सृजन तसेच सादरीकरण यावर निकाल आधारीत होता.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
संरक्षण मंत्रालय
मॉस्को येथील शांघाय सहकार्य संघटनेच्या बैठकीच्या पार्श्वभूमीवर चिनी संरक्षण मंत्र्यांच्या विनंतीवरून संरक्षणमंत्री राजनाथ सिंह यांनी त्यांची भेट घेतली.
संरक्षणमंत्री राजनाथ सिंह यांनी शांघाय सहकार्य संघटनेच्या  बैठकीच्या पार्श्वभूमीवर 4 सप्टेंबर रोजी मॉस्को येथे चीनचे स्टेट कौन्सिलर आणि संरक्षणमंत्री जनरल वे फेंगे यांची भेट घेतली. भारत-चीन सीमा क्षेत्रातील घडामोडी तसेच भारत-चीन संबंधांबाबत दोन्ही मंत्र्यांनी यावेळी स्पष्ट व सखोल चर्चा केली.
गेल्या काही महिन्यांत भारत-चीन सीमा क्षेत्रातील पश्चिम क्षेत्रातील गलवान खोऱ्यासह प्रत्यक्ष नियंत्रण रेषेच्या  बाजूने घडून आलेल्या घडामोडींविषयी संत्राक्षणमंत्र्यांनी भारताची भूमिका स्पष्टपणे सांगितली. मोठ्या संख्येने सैन्य गोळा करणे, त्यांची आक्रमक वागणूक आणि एकतर्फी स्थितीत बदल करण्याचा प्रयत्न यासह चिनी सैन्याच्या कृती या द्विपक्षीय कराराचे उल्लंघन असून उभय देशांच्या विशेष प्रतिनिधी दरम्यान झालेल्या सामंजस्याचे पालन न करता होत असल्याचे त्यांनी आवर्जून सांगितले. भारतीय सैन्याने सीमा व्यवस्थापनासंदर्भात नेहमीच अतिशय जबाबदार दृष्टीकोन ठेवला होता, परंतु त्याच वेळी भारताच्या सार्वभौमत्वाचे आणि प्रादेशिक अखंडतेचे रक्षण करण्याच्या आमच्या दृढनिश्चयाबद्दल साशंक नसल्याची बाब माननीय संरक्षणमंत्र्यांनी स्पष्ट केली.
चीनचे स्टेट कौन्सिलर आणि संरक्षणमंत्री म्हणाले की पंतप्रधान मोदी आणि चीनचे राष्ट्राध्यक्ष शी जिनपिंग यांच्यात झालेल्या सहमतीची उभय देशांनी अंमलबजावणी केली पाहिजे आणि संवाद व सल्लामसलतीद्वारे या समस्यांचे निराकरण करणे चालू ठेवावे, विविध द्विपक्षीय कराराचे काटेकोरपणे पालन करावे, आघाडीच्या सैन्यांचे नियमन बळकट करावे आणि परिस्थिती आणखी बिघडेल अशी कोणतीही प्रक्षोभक कृती करु नये. भारत-चीन संबंधांच्या एकूण परिस्थितीवर दोन्ही देशांकडून लक्ष केंद्रित केले पाहिजे आणि परिस्थिती लवकरात लवकर आटोक्यात आणण्यासाठी एकत्र काम केले पाहिजे आणि भारत-चीन सीमा भागात शांतता व स्थैर्य राखले पाहिजे. दोन्ही मंत्र्यांसह सर्व स्तरांवर संवाद कायम राखला पाहिजे असे चीनच्या संरक्षणमंत्र्यांनी सुचविले.
भारत-चीन सीमावर्ती भागात शांतता व स्थैर्य राखणे हे द्विपक्षीय संबंध वृद्धिंगत होण्यासाठी आवश्यक असून मतभेदाचे विवादात रूपांतर होऊ नये म्हणून दोन्ही बाजूच्या नेत्यांच्या सहमतीनुसार उभय देशांनी मार्गदर्शन घेतले पाहिजे, असे संरक्षण मंत्र्यांनी सांगितले. त्यानुसार सीमाभागातील सद्यस्थिती आणि थकीत प्रश्न दोन्ही बाजूंनी शांततेने चर्चेच्या माध्यमातून सोडवावेत. चीनच्या संरक्षणमंत्र्यांनी सांगितले की चीनला सुद्धा प्रश्न शांततेने सोडविण्याची इच्छा आहे. संरक्षण मंत्र्यांनी सल्ला दिला की, चीनने पांगोंग लेकसह सर्व मतभेद असलेली क्षेत्र लवकरात लवकर रिकामी करण्यासाठी तसेच द्विपक्षीय करार आणि सीमावर्ती भागात शांतता व स्थैर्य राखण्यासाठी नियमावलीच्या अनुषंगाने भारताला सहकार्य करावे. वास्तविक नियंत्रणाच्या रेषेचा काटेकोरपणे आदर आणि पालन करावे आणि एकतर्फी स्थिती बदलण्याचा प्रयत्न करु नये. ते पुढे म्हणाले की, सद्य परिस्थिती जबाबदारीने हाताळली गेली पाहिजे आणि सीमाभागातील तणाव वाढविणारी किंवा परिस्थिती चिघळवणारी कोणतीही कारवाई कोणत्याही पक्षाने करु नये. संरक्षणमंत्र्यांनी सांगितले की, प्रत्यक्ष नियंत्रण रेषेवर शांतता आणि स्थैर्य राखण्यासाठी उभय देशांनी राजनयिक आणि लष्कराच्या माध्यमातून चर्चा सुरू ठेवली पाहिजे.
पंतप्रधान कार्यालय
डॉ फारुख अब्दुल्ला कोविड-19 मधून लवकर बरे व्हावेत यासाठी पंतप्रधानांच्या सदिच्छा
नवी दिल्ली, 30 मार्च 2021
डॉ फारुख अब्दुल्ला कोविड-19 मधून लवकर बरे व्हावेत अशी सदिच्छा पंतप्रधान नरेंद्र मोदी यांनी व्यक्त केली आहे.
‘डॉ फारुख अब्दुल्ला यांच्या उत्तम आरोग्यासाठी आणि त्यांची प्रकृती लवकर सुधारावी यासाठी प्रार्थना करत असल्याचे ट्वीट पंतप्रधानांनी केले आहे. त्यांनी म्हटले आहे, अब्दुल्ला यांच्या संपूर्ण कुटुंबाच्या उत्तम आरोग्याची कामना करत आहे @ ओमर अब्दुल्ला.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
मुंबईत घाटकोपर येथील नौदल विलगीकरण शिबिरातून 44 जण घरी परतले
नवी दिल्ली, 13 एप्रिल 2020
मुंबईत घाटकोपर, येथील मटेरियल ऑर्गनायझेशन येथे भारतीय नौदलाच्या विलगीकरण सुविधेने इराणमधून आलेल्या 44 प्रवाशांना  विलगीकरण कक्षात ठेवण्याचे काम शांततेत आणि यशस्वीरित्या पूर्ण केले आहे. एकूण 44 जणांनी 13 मार्च 20 पासून इथल्या सुविधेत 30 दिवस व्यतीत केले. 28 मार्च रोजी यातील प्रत्येकाची कोविड -19 चाचणी करण्यात आली आणि त्यात या सर्वांंना कोरोनाची बाधा झाली नसल्याचे निष्पन्न झाले.
नौदलाच्या वैद्यकीय कर्मचाऱ्यांच्या समर्पित पथकाने या प्रवाशांच्या आरोग्यावर देखरेख ठेवण्यासाठी अथक परिश्रम घेतले. विलगीकरण सुविधेतील स्वच्छता,त्यांची सोय आणि आरोग्याची काळजी घेण्यासाठी संरक्षक कर्मचारी आणि इतर कर्मचाऱ्यांच्या पथकाने त्यांना मदत केली. त्यांच्यासाठी बनवण्यात आलेले जेवण कडक देखरेखीखाली तयार करण्यात आले होते आणि कोणत्याही विशेष गरजा पूर्ण करण्यासाठी सज्ज होते.
विलगीकरण सुविधेमध्ये ठेवण्यात आलेल्या या प्रवाशांचा वेळ जावा तसेच त्यांच्या सोयीसाठी वाचनालय, टीव्ही रूम, इनडोअर गेम्स, एक छोटी व्यायामशाळा आणि मर्यादित क्रिकेट साहित्य इत्यादींची सोय करण्यात आली होती.
देशव्यापी लॉकडाऊनमध्ये मर्यादित दुकाने उपलब्ध असल्यामुळे अतिरिक्त आव्हाने निर्माण झाली होती, मात्र त्यावर नाविन्यपूर्ण कल्पनेने मात करण्यात आली. तसेच या प्रवाशांना श्रीनगर आणि लडाख येथील त्यांच्या घरी जाण्याचे कोणतेही साधन नसल्यामुळे त्यांचा मुक्काम वाढवण्यात आला. भारतीय हवाई दलाच्या विमानांचा वापर करून त्यांना विमानातून नेण्याची व्यवस्था करण्यात आली आणि 12 एप्रिल 2020 रोजी C-130 विमानाने या व्यक्तींना श्रीनगरला परत पाठवण्यात आले. परतीच्या प्रवासासाठी प्रत्येक प्रवाशाला डब्यांमधून जेवण, नाष्टा आणि हाताने शिवलेले दोन मास्क एनडब्ल्यूडब्ल्यूए घाटकोपरच्या सौजन्याने देण्यात आले.
कोविड-19 विरुद्ध लढ्यात राष्ट्रीय प्रयत्नांना मदत करण्यासाठी भारतीय नौदल वचनबद्ध आहे आणि देशातील सर्व नागरिकांना आणि नागरी प्रशासनाला सर्वतोपरी मदत करायला तयार आहे.
U.Ujgare/S.Kane/D.Rane
(
युवा व्यवहार आणि क्रीडा मंत्रालय
खेलो इंडिया युवा क्रीडा स्पर्धा- 2022 मध्ये क्रीडापटूंचा अनुभव समृद्ध करणारे विशेष ॲप सुरु ; माऊसच्या एका क्लिकवर स्पर्धेचे वेळापत्रक, ठिकाणे आणि पदक तालिका उपलब्ध होणार; क्रिडापटूंच्या प्रश्नांचे निराकरण करण्यासाठी चॅटबॉटही केले तयार
युवा व्यवहार आणि क्रीडा मंत्रालयाने खेलो इंडिया युवा क्रीडा स्पर्धा 2022 साठी एक विशेष मोबाइल ॲप्लिकेशन आणले आहे. या ॲपद्वारे स्पर्धेत सहभागी खेळाडू, प्रशिक्षक, सहाय्यक कर्मचारी, खेळाडूंचे पालक आणि स्पर्धेशी निगडीत सर्व राज्यांतील अधिकारी यांना या खेळांबद्दलची सर्व माहिती बटनच्या एका क्लिकवर उपलब्ध होणार आहे. खेलो इंडिया युवा क्रिडा स्पर्धेसाठी प्रथमच समर्पित ॲप जारी करण्यात आले आहे.
या ॲपमध्ये एक समर्पित ऍथलीट लॉगिन आहे, जे खेळाडूला त्याच्या किंवा तिच्या स्पर्धेतील नोंदणीच्या वेळेपासून स्पर्धेच्या संपूर्ण कालावधीत सहाय्यक ठरेल. हे ऍप खेळाडूला स्पर्धा सुरू होण्यापूर्वी त्याची किंवा तिची सत्यापित कागदपत्रे अपलोड केली गेली आहेत की नाही हे तपासण्याची संधी देते. यामुळे खेळाडूंच्या नोंदणी प्रक्रियेत अधिक पारदर्शकता येईल.
जेव्हा तो किंवा ती क्रिडापटू स्पर्धेसाठी नोंदणी करून त्यानंतर मध्य प्रदेशातील स्पर्धेच्या ठिकाणी पोहोचेल तेंव्हा तो किंवा ती, त्यांना दिल्या जाणाऱ्या क्रिडा साहित्य कोणत्या टप्यात आहे, त्यांच्या निवासस्थानाची सोय करण्यात आलेले हॉटेल, निवासस्थान ते स्पर्धेचे ठिकाण आणि परत निवासस्थानापर्यंतच्या प्रवासाची सोय यासह आपत्कालीन परिस्थितीत मदत मिळवण्यासाठी महत्वाचे संपर्क क्रमांक अशी सर्व माहिती या ॲपद्वारे मिळवू शकतात. इतकेच नव्हे तर, स्पर्धेच्या काळात खेळाडूंनी उपस्थित केलेल्या प्रश्नांना त्वरित प्रतिसाद मिळतील याची खात्री करण्यासाठी, एक व्हॉट्सॲप चॅटबॉट देखील तयार करण्यात आला आहे.
हे ॲप क्रीडा चाहत्यांना सामन्यांचे वेळापत्रक, पदक तालिका, स्पर्धेच्या ठिकाणांचा पत्ता या माहीतीसह फोटो गॅलरीत प्रवेश प्रदान करेल.
हे ॲप अँड्रॉइड आणि ऍपल दोन्ही प्रकारच्या फोनवर उपलब्ध असून विनामूल्य डाउनलोड केले जाऊ शकते.
खालील लिंक वापरून हे ॲप डाऊनलोड करता येईल.
प्ले स्टोअर.
https://play.google.com/store/apps/details?id=com.sportsauthorityofindia.kheloindiagames
ॲप स्टोअर
https://apps.apple.com/in/app/khelo-india-games/id1665110083
व्हॉट्सॲप चॅटबॉट
https://wa.me/919667303515?text=Hi%21
मत्स्योत्पादन, पशुविकास आणि दुग्धविकास मंत्रालय
देशातली एवीयन इन्फ्लूएंजाची स्थिती
नवी दिल्ली, 8 जानेवारी 2021
हरियाणातल्या पंचकुला जिल्ह्यात दोन कुक्कुटपालन केंद्रात एवीयन इन्फ्लूएंजाचे पॉझीटीव्ह नमुने आढळल्याची आयसीएआर- एनआयएचएसएडी या प्राणी रोग विषयक राष्ट्रीय संस्थेने पुष्टी दिल्यानंतर आणि गुजरातमधल्या जुनागड जिल्ह्यात स्थलांतरित पक्ष्यात आणि राजस्थान मधल्या सवाई माधोपुर, पाली, जैसलमेर आणि मोहर जिल्ह्यात कावळ्यांमध्ये पॉझीटीव्ह नमुने आढळल्याच्या वृत्ताच्या पार्श्वभूमीवर बाधित राज्यानी एवीयन इन्फ्लूएंजा आटोक्यात आणण्यासाठीच्या कृती आराखड्यानुसार कार्यवाही करण्याच्या सूचना पशुपालन विभागाने दिल्या आहेत. आतापर्यंत केरळ, राजस्थान, मध्य प्रदेश, हिमाचल प्रदेश,हरियाणा आणि गुजरात या सहा राज्यात या रोगाची पुष्टी झाली आहे. केरळमधल्या बाधित दोन्ही जिल्ह्यात कलिंग ऑपरेशन पूर्ण झाल्याचे वृत्त असून निर्जंतुकीकरण प्रक्रिया सुरु आहे.
ज्या राज्यात या रोगाचा प्रादुर्भाव झालेला नाही अशा राज्यानी पक्ष्यांमध्ये असाधारण मृत्यू आढळल्यास त्यावर लक्ष ठेवावे आणि आवश्यक पावले वेगाने उचलता यावीत यासाठी तातडीने कळवावे अशा सूचनाही देण्यात आल्या आहेत.
केरळ, हरियाणा आणि हिमाचल प्रदेशात यासंदर्भात भेट देण्यासाठी केंद्रीय पथके तैनात करण्यात आली आहेत.
दिल्लीतल्या हस्तसाल व्हिलेजमधल्या डीडीए पार्क मध्ये 16 पक्षांचा असाधारण मृत्यू झाल्याचे समजते. दिल्लीच्या एनसीटीच्या पशुपालन विभागाने खबरदारीच्या उपाययोजना केल्या असून नमुने आयसीएआर-एनआयएचएसएडीकडे तपासणीसाठी पाठवण्यात आले असून त्याच्या अहवालाची प्रतीक्षा आहे.
कुक्कुट पालक शेतकरी आणि जनता  यांच्यात या रोगासंदर्भात जागरूकता अतिशय महत्वाची आहे. अंडी आणि चिकनसंदर्भात ग्राहकांचा विश्वास पुनर्स्थापित करण्यासाठी पशुपालन विभागाच्या सचिवानी आरोग्य मंत्रालयाशी संपर्क साधला आहे. यासंदर्भात अफवांना थारा न राहता ग्राहकांचा विश्वास कायम राहील यासाठी आरोग्य मंत्रालयाने योग्य त्या मार्गदर्शक सूचना जारी कराव्यात अशी विनंतीही करण्यात आली आहे. याशिवाय कुक्कुट उत्पादनाच्या सुरक्षिततेसंदर्भात, वापरासाठी सुरक्षित अशा शिजवण्याच्या पद्धती याबाबत जागरूकता वाढवण्याची विनंतीही राज्यांना करण्यात आली आहे.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी लसीकरण अभियानाअंतर्गत आतापर्यंत देशभरात लसीच्या 56.06 कोटी मात्रा देण्यात आल्या
गेल्या 24 तासात देशात 35,178 नव्या रुग्णांची नोंद;
देशात उपचाराधीन रुग्णांची संख्या, एकूण रुग्णांच्या 1.14%; मार्च 2020 पासूनचा हा सर्वात कमी दर
देशात उपचाराधीन रुग्णांची सध्याची संख्या 3,67,415; गेल्या 148 दिवसांतील ही सर्वात कमी संख्या
रुग्ण बरे होण्याचा दर सध्या 97.52%; मार्च 2020 पासूनचा हा सर्वात अधिक दर
देशात आतापर्यंत एकूण 3,14,85,923 कोरोनामुक्त
गेल्या 24 तासात 37,169 रुग्ण कोविडमुक्त झाले
साप्ताहिक पॉझीटीव्हिटी दर 1.95%; गेल्या 54 दिवसांपासून साप्ताहिक पॉझीटीव्हिटी दर 3% हून कमी
दैनंदिन पॉझीटीव्हिटी दर 1.96%; गेल्या 23 दिवसांपासून हा दर 3% पेक्षा कमी राहिला आहे
चाचण्यांच्या क्षमतेत लक्षणीय वाढ – आतापर्यंत देशभरात एकूण 49.84 कोटी चाचण्या करण्यात आल्या
अर्थ मंत्रालय
प्राप्तिकर विभागाची पुण्यात विविध ठिकाणी शोध मोहीम
नवी दिल्ली, 22 फेब्रुवारी 2021
प्राप्तिकर विभागाच्या अधिकाऱ्यांनी 17 फेब्रुवारी 2021 रोजी संगमनेर आणि पुण्यातील एका कंपनीच्या, महाराष्ट्रातील 34 ठिकाणच्या विविध कार्यालयांवर शोध मोहीम आणि जप्तीची कारवाई केली. या कंपन्या, तंबाखू आणि त्याच्याशी संबधित उत्पादनांची निर्मिती, पॅकेजिंग आणि विक्री तसेच ऊर्जावितरण, एफएमसीजी आणि बांधकाम व्यवसायांशी संबधित आहेत.
या शोध मोहिमेत, हस्तलिखित आणि कॉम्युटर वरील एक्सेल शीट्स मध्ये असलेल्या हिशेबांमध्ये 243 कोटी रुपयांची बेहिशेबी रोख तंबाखू विक्री केल्याची माहिती आढळली. त्याशिवाय, काही तंबाखू उत्पादनांशी संबधित व्यवहारांची चौकशी करतांना, आणखी सुमारे 40 कोटी उत्पादनांची बेहिशेबी विक्री केल्याचेही आढळले.
हे व्यावसायिक, बांधकाम व्यवसायाशी संबंधित व्यवहारांमध्ये नोंदणीकृत किमतीपेक्षा अधिक रोख रक्कम स्वीकारत आणि देत असल्याचेही लक्षात आले आहे. यासंदर्भात 18 कोटी रुपयांचे रोखीचे व्यवहार झाल्याचे पुरावे आढळले आहेत. प्राप्तिकर कायदा 1961 च्या कलम 50C चे उल्लंघन केल्याप्रकरणी, 23 कोटी रुपयेही आढळले आहेत.
या शोध मोहिमेदरम्यान बांधकाम खरेदी विक्रीच्या बेहिशेबी व्यवहारांमध्ये 9 कोटी रुपयांचा नफा झाल्याचे या व्यावसायिकाने  मान्य केले. एक कोटी रुपये इतकी बेहिशेबी रोख रक्कमही जप्त करण्यात आली आहे. आतापर्यंत या मोहिमेअंतर्गत, 335 कोटी रुपयांचे बेहिशेबी उत्पन्न आढळले आहे. याप्रकरणी पुढचा तपास सुरु आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
पंतप्रधान कार्यालय
पंतप्रधान उद्या वाराणसी, कानपूर आणि गाझियाबादला भेट देणार
(नवी दिल्ली, 7 मार्च 2019
पंतप्रधान नरेंद्र मोदी उत्तर प्रदेशातल्या वाराणसी, कानपूर आणि गाझियाबादला 8 मार्च 2019 रोजी भेट देणार आहेत. पंतप्रधान राज्यातल्या अनेक विकास प्रकल्पांचे उद्घाटन करतील.
वाराणसी येथे पंतप्रधान काशी विश्वनाथ मंदिरात दर्शन घेतील. तसेच काशी विश्वनाथ मंदिराकडे येणारा रस्ता आणि सौंदर्यीकरण प्रकल्पाचे भूमिपूजनही करतील. दिनदयाळ हस्तकला संकुलात पंतप्रधान राष्ट्रीय महिला उपजिविका कार्यक्रमाला उपस्थित राहतील.
कानपूर येथे पंतप्रधान पानकी ऊर्जा केंद्राचे उद्घाटन करतील.
गाझियाबाद येथे पंतप्रधान मेट्रोच्या दिलशाद गार्डन-शाहीर स्थळ या मार्गाचे उद्घाटन करतील.
विविध योजनांच्या लाभार्थींना ते प्रमाणपत्र वितरीत करतील.
B.Gokhale/J.Patankar/P.Kor
माहिती आणि प्रसारण मंत्रालय
माहिती आणि प्रसारण सचिव अमित खरे यांच्या हस्ते 7व्या कम्युनिटी रेडिओ संमेलनाचे उद्घाटन
प्रत्येक आकांक्षित जिल्ह्यात किमान एक कम्युनिटी रेडिओ केंद्र उभारण्याला सरकारचे प्राधान्य : अमित खरे
नवी दिल्ली, 27 ऑगस्ट 2019
नवी दिल्ली इथल्या डॉ. बी.आर. आंबेडकर भवन इथे आज माहिती आणि प्रसारण सचिव अमित खरे यांच्या हस्ते 7व्या कम्युनिटी रेडिओ संमेलनाचे उद्घाटन झाले. देशभरातल्या कम्युनिटी रेडिओ केंद्रांचे प्रतिनिधी आणि माहिती व प्रसारण मंत्रालयातील वरिष्ठ अधिकारी यावेळी उपस्थित होते. एका पोस्टर प्रदर्शनाचे उद्घाटन यावेळी खरे यांच्या हस्ते झाले.
खरे यांनी आपल्या भाषणात कम्युनिटी रेडिओ केंद्रांचे कौतुक केले. कम्युनिटी रेडिओचे महत्व, आपत्तीच्या काळात माहितीच्या प्रसारात त्यांची भूमिका त्यांनी अधोरेखित केली. कम्युनिटी रेडिओमुळे ग्रामीण भागात बदल दिसून येत असल्याचे ते म्हणाले.
कम्युनिटी रेडिओ स्थानिक गरजांचा विचार करतात. स्थानिक भाषा वापरतात. प्रत्येक जिल्ह्यात एक तरी कम्युनिटी रेडिओ केंद्र असले पाहिजे. प्रत्येक आकांक्षित जिल्ह्यात किमान एक कम्युनिटी रेडिओ केंद्र उभारण्याला सरकारचे प्राधान्य असल्याचे त्यांनी सांगितले.
सरकारच्या योजना, उपक्रम विशेषत: लोकांच्या जीवनावर थेट परिणाम करणाऱ्या योजना जनतेतपर्यंत पोहोचवण्याचे आवाहन खरे यांनी उपस्थितांना केले.
कम्युनिटी रेडिओ केंद्र उभारण्याच्या प्रक्रियेवरच्या लघुपटाचे अनावरण खरे यांच्या हस्ते झाले.
B.Gokhale/S.Kakade/D.Rane
(Visitor Counter : 94
नौवहन मंत्रालय
मेरीटाईम इंडिया समिट -2021 चे पंतप्रधानाच्या हस्ते आभासी पद्धतीने उद्घाटन
100 पेक्षा जास्त देशांतील 1.7 लाखांहून अधिक नोंदणीकृत सहभागींनी सहभाग घेतलेली ही जगातील सर्वात मोठी आभासी शिखर बैठक आहे: मनसुख मांडवीय
नवी दिल्ली, 2 मार्च 2021
पंतप्रधान नरेंद्र मोदी यांनी आज व्हिडिओ कॉन्फरन्सिंगच्या माध्यमातून ‘मेरीटाइम इंडिया समिट 2021’ चे उद्घाटन केले. डेन्मार्कचे परिवहन मंत्री बेनी एंगलेब्रेक्ट, गुजरात आणि आंध्र प्रदेशचे मुख्यमंत्री, केंद्रीय मंत्री धर्मेंद्र प्रधान आणि केंद्रीय बंदर, नौवहन व जलमार्ग राज्यमंत्री  मनसुख मांडवीय यावेळी उपस्थित होते.
मेरीटाइम इंडिया समिट जगातील सर्वात मोठी आभासी शिखर परिषद आहे, ज्यामध्ये 100 हून अधिक देशांमधील 1.7 लाखाहून अधिकजण सहभागी झाले आहेत. या तीन दिवसांच्या शिखर परिषदेत 8 देशांचे मंत्री, 50 हून अधिक जागतिक विशेष कार्यकारी अधिकारी आणि 24 देशातील 115 आंतरराष्ट्रीय वक्त्यांसह 160 हून अधिक वक्ते असतील अशी माहिती आपल्या स्वागतपर भाषणात मनसुख मांडवीय यांनी दिली.
सागरी क्षेत्रात गुंतवणूक सुलभ करण्यासाठी आणि पायाभूत सुविधांसाठी तसेच आत्मनिर्भर भारताच्या दृष्टिकोनातून भूमिका पार पाडण्यासाठी भारत सरकार सर्वतोपरी तयारी दर्शवित आहे असे आश्वासन मांडवीय यांनी या क्षेत्रातील सर्व हितधारक आणि जगभरातील गुंतवणूकदारांना दिले.
कार्यक्रमाची व्हिडिओ लिंक पाहण्यासाठी येथे क्लिक करा: https://youtu.be/t46PPbw3YGc
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
पंतप्रधान कार्यालय
लोकसभा अध्यक्ष ओम बिर्ला यांच्या ‘सुपोषित माॅं’ या उपक्रमाची पंतप्रधानांनी केली प्रशंसा
पंतप्रधान नरेंद्र मोदी यांनी लोकसभा अध्यक्ष ओम बिर्ला यांच्या ‘सुपोषित माँ’ या उपक्रमाची प्रशंसा केली आहे. श्री बिर्ला यांनी कोटा येथील राम गंजमंडी भागात 'सुपोषित माॅं' अभियानाचे उदघाटन केले. प्रत्येक माता आणि बालकाला निरोगी रहायला सहाय्य करणे, हे या उपक्रमाचे उद्दिष्ट आहे.
लोकसभा अध्यक्षांच्या ट्विटला प्रतिसाद देताना पंतप्रधान आपल्या ट्विटर संदेशात म्हणाले:
“माननीय लोकसभा अध्यक्ष जी की ओर से एक प्रेरक पहल! स्वस्थ मां और शिशु के साथही इसमें पूरे परिवार की समृद्धि निहित है और यही तो एक सशक्त समाज की आधारशिला है।”